kardosdrur/scandi-wiki huggingface dataset:
Rudolf Lange

Dr. Rudolf Lange (18. april 1910 – 23. februar 1945) var en tysk jurist og nazi-embedsmand. Han havde rang af Standartenführer (oberst) ved sin død.

Lange studerede jura og opnåede en doktorgrad i 1936. Han blev mellem 1933 og 1937 medlem af NSDAP, Gestapo og SS. Han virkede siden som stedfortræder for chefen af Berlins politi samt gjorde tjeneste hos Gestapo i Wien.

Anden verdenskrig 
Lange havde en overordnet funktion i SD og SIPO i Riga, Letland under anden verdenskrig i 1941, hvor han gjorde tjeneste som stabschef med rang af Sturmbannführer (major) i SS-Einsatzgruppe A.

Lange var hovedansvarlig for implementering og udryddelsen af Letlands jødiske befolkning. Gruppen dræbte over 250.000 på mindre end et halvt år.

I januar 1942 deltog Lange i Wannseekonferencen.

Dødsårsag 
Der er uklarhed om Lange faldt i aktion eller begik selvmord.

Dekorationer 
 Deutsches Kreuz i guld – Lange var en af de få SS-officerer, som modtog denne orden.

Personer fra Einsatzgruppen
Nazister fra Tyskland
Alkmaar

Alkmaar er en kommune og by i provinsen Nordholland i Nederlandene. Byen har  indbyggere og er mest kendt for sit traditionelle ostemarked, der er et af de største i landet, og som tiltrækker mange turister. Karakteristisk for Alkmaar er desuden byens mange gamle huse og kanaler.

Byen blev første gang nævnt i 900-tallet og fik bystatus i 1254. De ældste dele af byen ligger på en gammel sandbanke, der var et værn mod havet i middelalderen. Resten af byen ligger kun få meter over havets overflade og består af en af de ældste koge, der findes. I 1573 modstod byen en belejring fra spanske styrker ledet af Fernando Álvarez de Toledo. Det var den første by i Nederlandene, der blev frigjort fra den spanske besættelse, hvilket var et vendepunkt i Firsårskrigen. Sejren gav ophav til udtrykket "Bij Alkmaar begint de victorie" (Sejren begynder i Alkmaar), og begivenheden fejres fortsat hvert år den 8. oktober, som var dagen hvor belejring sluttede. Under de franske revolutionskrige i 1799 erobrede en engelsk-russisk styrke byen, men blev til sidst overvundet i slaget ved Castricum. Den franske sejr blev mindet på Triumfbuen i Paris som "Alcmaer". Noordhollandsch Kanaal åbnede i 1824 og blev gravet gennem Alkmaar. Byen fik sin første jernbaneforbindelse i 1865, da strækningen til Den Helder åbnede. I 1867 åbnedes jernbanen til Haarlem. Alkmaar voksede fra 1970'erne til 1990'erne sammen med Koedijk, Overdie, Oudorp og Omval, der engang var selvstændige byer. I denne periode blev Alkmaars befolkning næsten fordoblet.

Galleri

Kildeangivelser 

 
Kommuner i Nordholland
Byer i Nord-Holland
Litteraturrådet

Litteraturrådet er et organ under Kulturministeriet, der støtter både skabelsen og udbredelsen af litteratur.

Rådet, der blev nedsat i 1996, tager afsæt i den såkaldte Pixi-betænkning. Litteraturrådet støtter bl.a. forfatteres projekter og udgivelser, forfatteres uddannelse samt formidling og konferencer. Rådets medlemmer vælges for en periode af fire år.

 

Etableret i 1996
Rådet
Muş

Muş er en tyrkisk by beliggende i det østlige Tyrkiet. Byen udgør desuden centrum i provinsen Muş.
Der er ca. 70.509 (pr. 2007) indbyggere i byen og 405.509 indbyggere i hele provinsen (pr. 2008). Provinsen er delt op i 5 subprovinser, med i alt 364 tilhørende landsbyer og 28 bydistrikter. Provinsen omfatter et areal på 8.196 km².

Demografi 
Provinsen er domineret af etniske kurdere og zazaer. Den største del af indbyggerne er sunni-muslimer, men et mindretal af alevitter findes i subprovinsen Varto. Alevitterne udgør omkring 50% af befolkningen i subprovinsen Varto og udgør 9% af hele Muş-provinsen (pr. 1965).

For neden kan ses en tabel over Muş's befolkningsudvikling siden 1838.

Referencer 

Byer i Tyrkiet
Vilnius apskritis

Vilnius apskritis () var et af 10 apskritys i Litauen. Vilnius apskritis havde et indbyggertal på 850.321(2010), og et areal på 9.729 km². Vilnius apskritis havde hovedsæde i byen Vilnius, der også var den største by.

Apskritys som administrative enheder blev nedlagt ved en reform 1. juli 2010, siden da har Vilnius apskritis været en territorial og statistisk enhed.

Kilder

Se også 
 Apskritys i Litauen
 Kommuner i Litauen

Eksterne henvisninger
Albert Ayler

Albert Ayler (13. juli 1936 – 25. november 1970) var en amerikansk avant-garde jazzsaxofonist og komponist.

Han spillede tidligt altsaxofon og turnerede i slutningen af teenage-årene med den legendariske blues-mundharpespiller, Little Walter. Derefter havde han eget rhythm & blues-band, indtil han blev indkaldt til militærtjeneste i Tyskland, hvor han gik over til tenorsaxofon. Han besluttede at blive Europa og blev aktiv på musikscenen i Sverige, hvor han indspillede sin første plade i 1962. Han dukkede også op i København, hvor han blandt andet sad ind med Cecil Taylor i Montmartre, og hvor han i 1963 indspillede en kvartet-plade – hans sidste med jazz-standards.

Den kontroversielt ekspressive Albert Ayler vendte tilbage til USA og involverede sig i den nye avantgardejazz-scene, inden han i efteråret 1964 atter skrev jazzhistorie i København, ledsaget af Don Cherry, Gary Peacock og Sunny Murray.

Fra midten af 1960erne var Albert Ayler anerkendt som en stor personlighed på New York-jazz-scenen. Han blev ofte ledsaget af sin bror, trompetisten Donald Ayler, og deres stil var rabiat freejazz, omend den var ganske speciel i kraft af en voldsom spirituel patos, der blev understøttet af karakteristiske små fanfareagtige temaer med elementer af march- og cirkusmusik.

Med tilknytningen til Impulse Records i 1966 blev Albert Aylers musik blåstemplet, og den blev da også hen ad vejen umiddelbart mere tilgængelig, blandt andet inddrog saxofonisten i sine sidste år stærke elementer af rhythm & blues.

Efter at være forsvundet d. 5. november 1970 i et par uger, blev Albert Ayler fundet død i East River i New York d. 25 november. De nærmere omstændigheder er aldrig blevet klarlagt.

Diskografi

Albums 
 1964: Goin' Home
 1964: New York Eye & Ear Control
 1966: Live In Greenwich Village - The Complete Impulse Recordings
 1967: Love Cry
 1969: Music Is The Healing Force Of The Universe
 2002: The Copenhagen Tapes

Referencer 
 
 Albert Ayler på DRs musikleksikon
 

Fra DR's Musikleksikon
Personer fra Cleveland
Jazzsaxofonister fra USA
Jazzkomponister fra USA
Peter Tudvad

Peter Tudvad (født 27. april 1966) er en dansk filosof og forfatter, der gennem flere år har beskæftiget sig med Søren Kierkegaard og hans samtid.

Tudvad blev angrebet af politiet under urolighederne den 18. maj 1993, til trods for at han blot var tilskuer. Hans sag imod politiet førtes igennem helt til højesteret, hvor han fik medhold og tildeltes erstatning.

Tudvad blev cand.mag. i filosofi med sidefag i teologi og statskundskab fra Københavns Universitet i 1997. Han har været fast kommentator i Berlingske Tidende 1996-1998 og var fra 1999 til 2005 ansat ved Søren Kierkegaard Forskningscenteret ved Københavns Universitet. Han forlod jobbet efter et voldsomt opgør med kollegaen Joakim Garff. Stridens kerne var Garffs Kierkegaard-bog SAK, som Tudvad mente var videnskabeligt uredelig. Striden fandt først sin afslutning 13 år senere, ved et dobbeltinterview ved Dagbladet Information.

Tudvads egen bog Kierkegaards København fra 2004 opnåede en tredjeplads ved Dansk Historisk Fællesråds prisuddeling Årets historiske bog samme år.

Peter Tudvad har siden arbejdet som freelanceskribent og foredragsholder. Han udgav i 2013 romanen Forbandelsen som gengiver Kierkegaards liv og levned.

Bibliografi 
 Kierkegaards København (2004)
 Kierkegaards Jyllandsrejse (2006)
 Sygeplejerske i Det Tredje Rige – En danskers historie (2009)
 Stadier på antisemitismens vej – Søren Kierkegaard og jøderne (2010)
 Forbandelsen (2013) 
 I krig og kristendom - en biografi om den tyske teolog og modstandsmand Dietrich Bonhoeffer (2014)
 Manteuffel. Fragmenter af en udødeligs levned (Rosinante, 2016)
 Jan Hus. Kirke, korstog og kætteri (People'sPress, 2018)

Kilder

Filosoffer fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Ehmedê Xanî

Ehmedê Xanî (født 1650, død 1707) var en kurdisk forfatter, astronom, poet, og filosof. 

Xanî blev født i Hakkari, i det nuværende Tyrkiet. Ehmedê Xanî har bl.a. skrevet "Mem u Zin", som svarer til "Romeo og Julie".

Noter

Kilder

Eksterne henvisninger 

Digtere fra Tyrkiet
Filosoffer fra Tyrkiet
Zuiderzee

Zuiderzee (også kaldet Flevosøen) var oprindeligt en meget stor indsø i Nederlandene. 

Zuiderzee bredte sig over et areal på mere end 5.000 km². I løbet af middelalderen åd havet sig ind på den og navnlig efter den store stormflod i 1287 ("Lucia-stormfloden") endte Zuiderzee som en bugt i Vadehavet. I 1932 blev der opført en 32 km lang dæmning (Afsluitdijk), der adskilte 2/3 af Zuiderzee fra havet, i det område, der i dag omtales som IJsselmeer. Målet med inddigningen var oprindeligt at afvande hele IJsselmeer, men denne plan er opgivet.

Eksterne henvisninger 

Søer i Nederland
Jens Jørn Jensen

Jens Jørn Jensen (født 8. juni 1948) er en tidligere dansk fodboldspiller, der spillede for Hedensted IF og Vejle Boldklub .

Karriere 
Det var i en relativt sen alder, at Jens Jørn Jensen i 1968 meldte sig under fanerne i Vejle Boldklub efter at have slidt mange fodboldstøvler op i den lille klub Hedensted IF. Imidlertid erobrede han hurtigt en plads på Vejles bedste mandskab. 

I tiden som VB'er opnåede Jens Jørn Jensen at spille 197 kampe og blive dansk mester i 1971 og 1972 samt pokalmester i 1972 og 1975 . Han spillede sin afskedskamp d. 17. april 1977 i en kamp mod Randers Freja.

Kilder 

Fodboldspillere fra Danmark
Fodboldspillere fra Vejle Boldklub
Apskritys i Litauen

Apskritys () var den øverste forvaltningsenhed i Litauen. Litauen var opdelt i 10 apskritys, der er alle var opkaldt efter hovedbyen. Apskritys var opdelt i i alt 60 kommuner (): 9 bykommuner, 43 distriktskommuner og 8 kommuner. Hver savivaldybė er inddelt i bydele (). Opdeling blev vedtaget i 1994 og rettet til i 2000 med blandt andet oprettelse af 8 kommuner.

Apskritys administreredes af en guvernører (), der var udpeget af Litauens regering. Deres primære opgave var at sikre at kommunerne overholdt lovene og Litauens forfatning. Apskritys havde ikke stor indflydelse og det diskuteredes at 10 apskritys var for mange i Litauen. De mindste apskritys dækkede kun fire kommuner. Der var forslag om at erstatte apskritys med fire eller fem "landsdele", en ny administrativ enhed, som skulle baseres på de fem historiske landsdele i Litauen med hovedsæde i de fem største byer, med over 100.000 indbyggere. Ideen støttedes af den tidligere præsident Rolandas Paksas.

Apskritys blev endeligt afskaffet som administrativ enhed under statsforvaltningen pr. 1. juli 2010.

Kort

Liste 
<onlyinclude>

Apskritys er placeret i NUTS 3 i de regionale statistikker i Den Europæiske Union, tilsvarende danske landsdele.

Se også 
Kommuner i Litauen
Seniūnija

Referencer
Niels Christian Hüttel

Niels Christian Hüttel (født 7. januar 1945) er en tidligere dansk fodboldspiller, der spillede størstedelen af sin karriere i Vejle Boldklub .

Karriere 
Niels Chr. Hüttel indledte karrieren i Hedensted IF, hvorfra han skiftede til Vejle Boldklub. I en periode spillede han i udlandet for Washington Whips, Bofors IK og KB Karlskoga, inden han vendte tilbage til Vejle Boldklub. Her står han noteret for 116 kampe og 8 fuldtræffere.

Niels Christian Hüttel spillede på midtbanen og var anfører for det VB-mandskab, der i starten af 1972 vandt The Double. I løbet af karrieren opnåede han endvidere at spille 4 U-19 landskampe og 10 U/21 landskampe.

Hüttels sidste kamp i den røde trøje var mod skotske Celtic d. 6. november 1973 .

Kilder 

Fodboldspillere fra Danmark
Fodboldspillere fra Vejle Boldklub
Palle Just

Palle Just (født 28. marts 1951) er en tidligere dansk fodboldspiller (forsvarsspiller), der spillede for Vejle Boldklub .

Karriere 
Palle Just blev allerede som 18-årig rykket op som seniorspiller i Vejle Boldklub og kom hurtigt på 1. divisions-holdet. Her debuterede han som venstre back den 8. november 1970 i en landspokalkamp mod Horsens. 

I turneringen debuterede han i en kamp mod Hvidovre i 1971, og han var med, da Vejle Boldklub vandt Danmarksmesterskabet i 1971 og 1972 og blev landspokalmestre i 1972.

I 1974 blev Palle Just ramt af en korsbåndsskade under en kamp i Tjekkoslovakiet mod Banik Ostrava og måtte derfor indstille karrieren i en ung alder .

Kilder 

Fodboldspillere fra Danmark
Fodboldspillere fra Vejle Boldklub
Ole Høst

Ole Wiedemann Høst (født 23. april 1915 i Dragør, død 20. juli 1943 i Barvinkove i dag i Izjum rajon, Kharkiv oblast, Ukrainske SSR) var en dansk kunstmaler, der var medlem af den germanofile kunstnersammenslutning Ringen.

Ole Høst, der var søn af maleren Oluf Høst, modtog privat maleundervisning i København fra 1931 og rejste i 1938 til Paris, hvor han var i lære hos Fernand Léger. Hjemvendt blev han grebet af nazismen og kom med i Ringen, der blev dannet i 1941, og som talte Knud W. Jensen, Ole Wivel og Erik Johansen. Han gik senere ind i Frikorps Danmark og fik sammen med Johansen arbejde i en kulmine ved München i 1941, hvor de meldte sig til Waffen SS. Johansen tog hjem, mens Høst mistede livet som menig i Regiment Westland under Panzerdivision Wiking på Østfronten i 1943. 

I 2009 dukkede der ukendte skitser og breve fra Ole Høst op. De blev fundet i et Sct. Hansbål i Gudhjem af en tysk kvinde i 1973, der i 2009 sendte dem til direktør for Oluf Høst Museet i Gudhjem, Jens Henrik Sandberg.

Litteratur 
 Hansaage Bøggild: Ringen om Ole (2004)

Kilder og eksterne henvisninger 
 Faldet for Stortyskland Politiken 27. juni 2004
 

 

Nazister fra Danmark
Malere fra Danmark
Personer fra Bornholm
Medlemmer af Frikorps Danmark
Danskere i 1900-tallet
Militærfolk faldet i kamp
Personer fra Dragør
Merete Ries

Merete Jul Ries (født 11. oktober 1938 i København, død 25. maj 2018) var en dansk forlagsdirektør. 

Ries blev student fra Aurehøj Statsgymnasium i 1957 og studerede derefter dansk ved Københavns Universitet. Hendes ægteskab med englænderen Paul Ries satte imidlertid en stopper for studierne i 1963, hvor hun flyttede med ham til England. Ægteskabet holdt kun få år. 

Da hun i 1966 vendte tilbage til Danmark, blev hun først lærervikar, men kom senere samme år til Gyldendal, hvor hun allerede efter to år blev redaktør. Her stod hun bag en del af den nye kvindelitteratur, bl.a. Jette Drewsen. I 1980 blev hun afskediget som led i en større sparerunde i huset, og valgte at tage et opgør med ledelsen ved den lejlighed. Hun blev derefter vikar i DR's kulturafdeling, men allerede i 1981 vendte hun tilbage til forlagsbranchen som redaktør på Tiderne Skifter. 

I 1982 stiftede hun sit eget forlag, Rosinante, i sit hjem i Charlottenlund. Rosinante stod allerede i de unge år for en række udgivelser af høj kvalitet, bl.a. var Ries forlægger for Peter Høeg, der debuterede i 1988. Hun solgte i 1989 forlaget til Munksgaard, og blev herefter redaktionschef her. 1993-1994 var Ries formand for Kulturministeriets litteraturudvalg, hvilket førte til dannelsen af Litteraturrådet i 1996. Hun blev litterær direktør for Munksgaard i 1997, men valgte året efter at købe Rosinante tilbage, denne gang dog sammen med Gyldendal. Hun blev således atter forlagsdirektør. Gyldendal overtog alle aktierne i Rosinante i 2000, og to år senere fratrådte Merete Ries som direktør. I 2003 stiftede hun atter sit eget forlag, Ries Forlag.

Anerkendelser 
 1987: PH-prisen

Referencer

Eksterne henvisninger 
 
 Merete Ries i Dansk Kvindebiografisk Leksikon

Forlæggere fra Danmark
Personer fra København
Personer i Dansk Kvindebiografisk Leksikon
Personer i Kraks Blå Bog (afdøde)
Pave Gregor 14.

Pave Gregor 14. (11. februar 1535 – 16. oktober 1591) var pave fra d. 1590, hvor han blev valgt, frem til sin død i 1591.

  

Paver fra barokken
Paver fra Italien
Kirkefred

Kirkefred eller kirkefreden er betegnelsen for den fred, der skulle være i kirken og på kirkegården. I Danmark var i middelalderen og frem til slutningen af 1800-tallet strafbart at krænke kirkefreden.

Kirkefreden blev i Christian 5.’s Danske Lov fra 1683 beskrevet i sjette bog, 9. kapitel, der omhandlede husfred, kirkefred, tingsfred, vejfred og plovfred. Om kirkefreden hed det bl.a. i 6-9-16:

En tilsvarende bestemmelse fandtes i Norske Lov fra 1687. Kirkefreden var gældende i kirkerummet og på kirkegården, men var også gældende for personer, der var på vej til eller fra kirken.

Kirkefred som begreb mistede sin betydning ved indførelsen af Straffeloven af 1866. Danske lovs opdeling af "fred" i bestemte situationer (i huset, i kirken, i retten osv.) og en forskellig straf for overtrædelse af denne fredspligt, blev erstattet den nye straffelovs kapitel 18 og en generel voldsparagraf, der kriminaliserede "den, som overfalder en anden med hug og slag eller anden personlig vold".

Begrebet kirkefred i dag 
Efter bortfaldet af Danske Lovs bestemmelser om kirkefred er der i dag i kirkeretten en række bestemmelser, der omhandler brugen af kirkerummet, herunder regler om brug af kirkerummet i lov om bestyrelse og brug af folkekirkens kirker m.m., hvor det bl.a. fremgår at:

Kirken kan af menighedsrådet eller med dettes samtykke anvendes til andre kirkelige formål end gudstjenester og kirkelige handlinger. Til afholdelse af kirkekoncerter, opførelse af kirkespil og lignende kræves dog tillige tilladelse fra biskoppen, såfremt et mindretal i menighedsrådet forlanger dette. (§ 5)

I kirken skal almindelig sømmelighed iagttages, og der må intet foretages, som strider mod rummets særlige karakter. (§ 18)

Begrebet kirkefred er i dag alene en moralsk forpligtelse til at respektere, at det der sker i kirken og i kirkens nærhed ikke virker krænkende. Brugen af begrebet kirkefred er i nutidig kontekst til tider blandet sammen med begrebet Kirkeasyl. I 2009 havde en række afviste asylansøgere søgt Kirkeasyl i Brorsons Kirke i København. Da politiet ryddede kirken gav det anledning til en række protester blandt præster, som var utilfredse politiets fremfærd i kirken, og en enkelt præst hævdede, at rydning var i strid med kirkefreden.

Referencer 

Religion
Retshistorie i middelalderen
Højelse Kirke

Højelse Kirke ligger syd for Lille Skensved, ikke langt fra Køge. Kirken har ligget der siden midten af det 12. århundrede, hvorfra der stadig er en rest. I kirken findes nogle kalkmalerier fra ca. 1450.

Som så mange andre kirker er Højelse Kirke bygget over flere perioder. Den ældste del (midt skibet) er bygget ca. 1150. Ca. 1450 er skibet forlænget og kalkmalerierne er sandsynligvis lavet samtidigt. Første del af tårnet blev bygget ca. 1350, men blev først i år 1500 forøget til nuværende højde.

Højelse Kirke nævnes sammen med Bjæverskov Kirke en passant i Martin A. Hansens novelle Paa Vognbunden.

Eksteriør

Interiør

Kirkeskibet i Højelse Kirke 
Aage Jensen, der er opvokset i Højelse sogn, har doneret skibsmodellen, som han har opkaldt efter sin plejemor. Skibet er bygget af Sømand Ola Andersson, født i Løderup, Sverige 1866-08-09, død i København 1944-03-08

Galleri

Eksterne kilder og henvisninger 

 Højelse Kirke  hos nordenskirker.dk
 Højelse Kirke hos KortTilKirken.dk
 Højelse Kirke i bogværket Danmarks Kirker (udg. af Nationalmuseet)

Henvisninger 

Kirker i Køge Kommune
Kirker i Roskilde Stift
Kirker i Københavns Amt
Bændelorme

Bændelorm (Cestoda) er en klasse af fladorme, der lever som parasitter i en række hvirveldyr, herunder mennesket.

Bændelormens karakteristiske led dannes ved ormens hoved, kaldet scolex, der er få mm langt. De enkelte led, der kan blive op til et par cm, indeholder ormens æg. Leddene afstødes løbende og forlader kroppen med afføringen.

I de afstødte æg udvikles larver. De udstødte æg og bændelormens larver optages af en mellemvært, hvor larverne udvikler sig til tinter. Slutværten konsumerer mellemværten, hvorefter tinterne udvikler sig til kønsmodne bændelorme.

Den oftest forekommende bændelorm i Danmark er oksebændelorm (Taenia saginata), der kan blive mellem 3 og 10 meter lang. Visse bændelorme kan blive op til 30 meter lange.

Se også 
 Hundens dværgbændelorm
 Rævens dværgbændelorm

Eksterne henvisninger 

 Statens Serum Institut om bændelorme
 Sundhed.dk om bændelorm
 Bændelorm på sundhed.dk
 Youtube: Fjernelse af lang bændelorm: tape worm

 
Fladorme
Parasitiske fladorme
Anders Frithiof August

Anders Frithiof August (født 15. juni 1978 i København) er en dansk manuskriptforfatter, uddannet fra Den Danske Filmskole i 2007.

Han skrev Grisen, der blev nomineret til en Oscar for bedste kortfilm i 2009, og to spillefilm, Camping og Applaus der begge havde premiere i 2009. I 2011 er der premiere på komedien Superclásico instrueret af Ole Christian Madsen og filmen om Dirch Passer instrueret af Martin Zandvliet, begge film skrevet af August sammen med instruktøren. I 2011 modtog han talentprisen Nordisk Film Prisen for sit arbejde som manuskriptforfatter.

Han er søn af filminstruktør Bille August.

Referencer

Eksterne henvisninger 

 

Manuskriptforfattere fra Danmark
Personer fra København
Dansksprogede forfattere fra Danmark
Personer i Kraks Blå Bog
Modtagere af Nordisk Film Prisen
Kickboxing

Kickboxing er en kampsport, der blev skabt i USA i starten af 1970'erne. Kickboxing har rødder i andre kampsportsdiscipliner så som karate, Thaiboksning, Taekwondo og Kung fu. Kickboxing kombinerer bokseteknikker med spark, men adskiller sig fra Thaiboksning ved, at det ikke er tilladt at anvende albuer og knæ.

Historie 
Kickboxing var først kendt som fuld-kontakt karate, men i 1970'erne blev der udviklet beskyttelsesudstyr med henblik på at nedsætte risikoen for skader.

Kickboxingens hjemland er USA, hvor Joe Lewis fra Californien kontaktede Mike Anderson med henblik på at skabe en ny fuld-kontaktsport. Dette blev begyndelsen på udbredelsen af kickboxing. Herefter blev kickboxing spredt til Europa, hvor det første European Kickboxing Championships blev holdt i Vestberlin i 1978.

Kontaktgrader og reglement 
Der eksisterer flere forskellige kontaktgrader i kickboxing. Disse kontaktgrader er inddelt i henholdsvis pointfighting (tidligere kaldet semi-kontakt), light-kontakt og fuld-kontakt.

Pointfighting 
Slag og spark bliver "leveret" med kontrolleret kraft, før der kan tildeles point. Efter hvert angreb bliver kampen stoppet og point bliver eventuelt tildelt. Kampen består normalt af 2 omgange á 2 min. varighed.

Light-kontakt 
Light-kontakt befinder sig kontaktmæssigt mellem pointfighting og fuld-kontakt. I light-kontakt markeres slag og spark; kampen stoppes ikke efter hvert angreb, kun hvis der opstår såkaldt 'clinch'-situation. Normalt foregår kampen over 2 omgange á 2 min. varighed; 1 min pause mellem omgangene.

Fuld-kontakt 
I fuld-kontakt er det tilladt at angribe med fuld styrke. Amatørkampene består normalt af 3 omgange á 2 min. varighed; 1 min pause mellem omgangene. De professionelle kampe kan være op til 12 omgange.

Vægtklasser 
I kickboxing benyttes følgende vægtklasser.

Vægtklasse for mænd:

Vægtklasse for kvinder:

Kvindernes vægtklasser går fra 48 kg til over 64 kg med et spring på 2 kg mellem vægtklasserne.

European Kickboxing Championship 

European Kickboxing Championship er det europæiske mesterskab inden for kickboxing, der arrangeres af World Association of Kickboxing Organization (WAKO).

Referencer

Eksterne henvisninger 

 Den officielle hjemeside for Dansk Kickboxing Forbund.
Charlie Butterfly

Charlie Butterfly er en dansk dramafilm, som er instrueret af Dariusz Steniess med Baard Owe i hovedrollen.

Filmen havde premiere den 3. maj 2002 og har en spilletid på 95 minutter. Der er også lavet en CD med filmens sange og melodier. Komponisten er den berømte jazzmusiker fra Danmark Carsten Dahl.

Eksterne henvisninger 
 

Dramafilm fra Danmark
Danske film fra 2002